b'\n_START_ARTICLE_\nMikroplankton\n_START_SECTION_\nOpis\n_START_PARAGRAPH_\nGre za lebde\xc4\x8de organizme, ki se sami skoraj da ne gibajo, pa\xc4\x8d pa lebdijo s pomo\xc4\x8djo gibanja bi\xc4\x8dkov ali s posebnimi nastavki za lebdenje kar pomeni, da se lahko premikajo v vodoravni smeri le s pomo\xc4\x8djo vodnega toka. Gibanje v navpi\xc4\x8dni smeri je odvisno od svetlobe in temperature. Nekatere vrste planktona imajo v telesu oljne kapljice ali plinaste mehur\xc4\x8dke, ki jim zmanj\xc5\xa1ajo hitrost spu\xc5\xa1\xc4\x8danja. Ker morajo zagotoviti lahkotnost in pove\xc4\x8danje svoje povr\xc5\xa1ine, ki naj bi omogo\xc4\x8dala \xc4\x8dim uspe\xc5\xa1nej\xc5\xa1e lebdenje, so njihovi skeletni deli mo\xc4\x8dno zmanj\xc5\xa1ani ali pa jih sploh nimajo.\n_START_SECTION_\nZna\xc4\x8dilnosti\n_START_PARAGRAPH_\nFitoplankton tvorijo predvsem alge in je generator organske snovi, ki so nujne za prehranjevanje zooplanktona, ki te organske snovi porablja, posebno baktereioplankton igra pomembno vlogo pri razkroju organske snovi. V morskem okolju se med planktoni pojavljajo poleg ogromnega \xc5\xa1tevila rastlinskih enoceli\xc4\x8darjev, tudi mnogi o\xc5\xbeigalkarji, rebra\xc4\x8di in li\xc4\x8dinke razli\xc4\x8dnih drugih \xc5\xbeivalskih skupin, kot so mehku\xc5\xbeci, kolobarniki in igloko\xc5\xbeci. Fitoplankton, ki se nahaja v mrzlih morjih, uporablja proteine, ki prepre\xc4\x8dujejo njihovo zmrznitev. Nekatere vrste planktona se pono\xc4\x8di svetlikajo, kar pri\xc4\x8dara poseben ob\xc4\x8dutek no\xc4\x8dnim kopalcem.\n_START_SECTION_\nKoristi\n_START_PARAGRAPH_\nPlankton igra pomembno vlogo v prehrambeni verigi nekaterih \xc5\xbeivalskih skupin, predvsem v to skupino spadajo ribe in kiti. V oceanski prehrambeni verigi je fitoplankton osnovnega \xc5\xbeivljenjskega pomena, saj je odmrli plankton vir hrane za globokovodne organizme in je pomemben del detritusa. Ostanki odmrlih rastlinskih in \xc5\xbeivalskih organizmov pristanejo na dnu teko\xc4\x8dih ali stoje\xc4\x8dih voda, kjer \xc4\x8dakajo na nov prehrambeni krog.V enemu litru morske vode se nahaja 3000 - 100 000 planktonskih organizmov. Mikroskopska velikost planktona ne more odvzeti njegove kompleksnosti. Fitoplankton proizvaja DMS ali dimetilsulfid, ki morju daje zna\xc4\x8dilen vonj,in je koristen za mnogo morskih vrst, saj pomeni za\xc5\xa1\xc4\x8dito pred ultravijoli\xc4\x8dnimi \xc5\xbearki, \xc5\xa1kodljivimi kisikovimi radikali in razli\xc4\x8dnimi boleznimi. Ti pozitivni u\xc4\x8dinki so vzrok za poimenovanje planktona kot "morski vitamin C". Polovico kisika, ki je proizveden s fotosintezo sproducira fitoplankton, zato mu gre tudi pripisati pomembno vlogo pri vzdr\xc5\xbeevanju klimatskega ravnote\xc5\xbeja na na\xc5\xa1em planetu.\n_START_SECTION_\nPlankton skozi preteklost in paleontologija\n_START_PARAGRAPH_\nDejstvo, da imajo nekateri planktoni skelet, je odlo\xc4\x8dilno da so jih paleontologi na\xc5\xa1li tudi med pomembnimi fosilnimi ostanki. Intenziven razvoj planktona je zaznan v sredini mezozoika (pred 200 milijoni let), so\xc4\x8dasno z odpiranjem novih oceanskih prostorov. Razvoj planktona je bil zelo raznolik. Zaznati je mnogo vrst, ki so \xc5\xbeivele le kratek \xc4\x8das in jih hkrati zamenjevale nove vrste in ravno hitro menjavanje vrst planktona je danes dobrodo\xc5\xa1el mikropaleontologom, ki se ukvarjajo z izumrlimi vrstami planktona, saj jim ta omogo\xc4\x8da, da na osnovi dolo\xc4\x8denih fosilnih vrst ugotovijo relativno starost geolo\xc5\xa1kih plasti. \xc4\x8cim hitreje so vrste izumirale, podrobneje se da ugotoviti starost posameznih plasti. Datacija mlaj\xc5\xa1ih mezozojskih in terciarnih zemeljskih plasti sloni prete\xc5\xbeno na razvoju planktonskih organizmov, ki so \xc5\xbeiveli tako v oceanih kakor tudi v priobre\xc5\xbenih morjih in so se razmeroma hitro raz\xc5\xa1irili po vsem svetu saj to dejstvo omogo\xc4\x8da medsebojno primerjavo plasti iz razli\xc4\x8dnih, tudi zelo oddaljenih nahajali\xc5\xa1\xc4\x8d.'